****

 **REPUBLIKA HRVATSKA
KRAPINSKO-ZAGORSKA ŽUPANIJA**

 **ŽUPAN**

KLASA: 334-01/21-01/09

URBROJ: 2140/01-02-21-4

Krapina, 27. listopad 2021.

Na temelju točke 6. Odluke o raspisivanju javnog poziva za dodjelu bespovratnih potpora poduzetnicima u turizmu u 2021. godine („Službeni glasnik Krapinsko- zagorske županije“, broj 27/21), i Odluke o izmjenama i dopunama Odluke o raspisivanju javnog poziva za dodjelu bespovratnih potpora poduzetnicima u turizmu u 2021. godini, KLASA: 334-01/21-01/09, URBROJ: 2140/01-02-21-3 od 19. listopada 2021. godine, te članka 32. Statuta Krapinsko-zagorske županije („Službeni glasnik Krapinsko-zagorske županije“ br. 13/01., 5/06., 14/09., 11/13., 13/18., 5/20., 10/21. i 15/21), župan Krapinsko- zagorske županije raspisuje

**JAVNI POZIV**

**za dodjelu bespovratnih potpora poduzetnicima u turizmu u 2021. godini**

1. **Predmet Javnog poziva** (dalje *u tekstu: Poziv*) je dodjela sredstava Krapinsko-zagorske županije (*u tekstu: Županija*) pravnim i fizičkim osobama (dalje *u tekstu: Podnositelji zahtjeva*) za financiranje provođenja brzog antigenskog testiranja na COVID -19 gostiju stranog državljanstva koji su ostvarili minimalno dva ili više noćenja u nekom od smještajnih objekata registriranih na području Krapinsko- zagorske županije.
2. **Prihvatljivi korisnici** sredstava Županije su pravne i fizičke osobe koji:

* su registrirani za pružanje usluge smještaja u sektoru turizma (trgovačka društva izvan javnog sektora, obrti, obiteljska poljoprivredna gospodarstva, fizičke osobe koje se bave pružanjem ugostiteljskih usluga građana u domaćinstvu,
* imaju prebivalište/sjedište na području Krapinsko-zagorske županije,
* su pozitivno poslovali u 2020. godini (odnosi se na pravne osobe i obrte),
* imaju podmirene odnosno regulirane financijske obveze prema državnom proračunu

Republike Hrvatske,

* imaju podmirene obveze prema zaposlenicima (ukoliko je prihvatljivo),
* u posljednje tri fiskalne godine nije im dodijeljen iznos veći od 200 000 EUR-a na ime de minimis potpore sukladno Uredbi Komisije (EU) br. 1407/2013 od 18. prosinca 2013. godine o primjeni članaka 107. i 108. Ugovora o funkcioniranju Europske unije na de minimis potpore, te njezina produljenja temeljem Uredbe komisije (EU)20250/972 od 02.srpnja 2020. godine
* su pružili uslugu smještaja gostima stranog državljanstva u trajanju od minimalno dva noćenja te za iste kod Zavoda za javno zdravstvo Krapinsko-zagorske županije platili brzo antigensko testiranje na COVID-19.
1. **Prihvatljivi troškovi**

Prihvatljivi su troškovi provođenja brzog antigenskog testiranja na COVID -19 gostiju stranog državljanstva, radi povratka u zemlju prebivališta, za koje je u sustavu e- Visitor evidentirano pružanje usluge smještaja od minimalno dva noćenja kod poduzetnika/podnositelja zahtjeva, a antigensko testiranje je provedeno kod Zavoda za javno zdravstvo Krapinsko- zagorske županije (ZZJZKZŽ).

Prihvatljivi su troškovi nastali **od 12. lipnja 2021. g. do 31. listopada 2021. godine.**

Zahtjevu za ostvarenje potpore podnositelj zahtjeva je obavezan priložiti račun ZZJZKZŽ za izvršenu uslugu antigenskog testiranja kao i izvod s poslovnog računa iz koje je vidljivo da je navedeni račun plaćen.

1. **Sredstva Županije**

Županija će Korisnicima dodjeljivati sredstva za pokriće provođenja brzog antigenskog testiranja na COVID-19 u 100% iznosu za mjesece lipanj, srpanj, kolovoz, rujan i listopad 2021. godine sve do utroška sredstava osiguranih Proračunom Krapinsko-zagorske županije za 2021. godinu („Službeni glasnik Krapinsko-zagorske županije“ broj 53A/20 i 10/21) u okviru proračunskih pozicija Upravnog odjela za gospodarstvo, poljoprivredu, turizam, promet i komunalnu infrastrukturu na poziciji R6995 u iznosu od 300.000,00 kuna.

**5. Obvezna dokumentacija**

Prijava mora sadržavati:

1. **Zahtjev za financiranje** – ispunjen, potpisan i ovjeren *(Prilog I),*
2. **Rješenje o upisu** u odgovarajući registar iz kojeg je vidljivo da je podnositelj registriran za pružanje usluge smještaja u turizmu te Izvadak iz navedenog registra ne stariji od 30 dana od dana podnošenja zahtjeva za potporu,
3. **SOL 2 (**za trgovačka društva),
4. **Potvrda Porezne uprave** iz koje je vidljivo da korisnik nema dugovanja ili pak ima regulirane financijske obveze prema državnom proračunu, ne starija od 30 dana od dana podnošenja zahtjeva za potporu,
5. **Izjava da ima podmirene obveze prema zaposlenicima** *(Prilog II),*
6. **Izjava o korištenim de minimis potporama** *(Prilog III),*
7. **Račun izdan od Zavoda** za javno zdravstvo Krapinsko- zagorske županije za uslugu brzog antigenskog testiranja,
8. **Izvadak iz Popisa gostiju** iz sustava e-Visitor za goste za koje je provedeno antigensko testiranje (mora biti vidljiv broj noćenja gosta),
9. **Izvadak iz poslovnog računa** podnositelja zahtjeva kao dokaz izvršene transkacije plaćanja računa Zavoda za javno zdravstvo Krapinsko- zagorske županije,
10. **Dokaz kojim se dokazuje IBAN podnositelja zahtjeva** (Izvadak iz transakcijskog računa iz kojeg je razvidan IBAN ili pisana potvrda banke o IBAN-u)

**6. Podnošenje prijave**

Zahtjevi za financiranje podnose se na popunjenim službenim obrascima s utvrđenom obveznom dokumentacijom koja se prilaže uz Zahtjev za financiranje.

Zahtjev za financiranje s obveznom dokumentacijom treba biti dostavljen isključivo putem pošte i to preporučeno u zatvorenoj omotnici na čijoj poleđini treba obavezno ispisati ime i prezime/naziv i adresu pošiljatelja, te istu dostaviti na adresu:

**KRAPINSKO-ZAGORSKA ŽUPANIJA**

**Upravni odjel za gospodarstvo, poljoprivredu, turizam, promet i komunalnu infrastrukturu**

**Magistratska 1, 49 000 Krapina**

**s naznakom za JAVNI POZIV za dodjelu bespovratnih potpora poduzetnicima u turizmu u 2021. godini**

**-NE OTVARATI-**

Zahtjevi se mogu podnositi od **01. do 30. studenog 2021. godine** za troškove učinjene u svim mjesecima (lipanj, srpanj, kolovoz, rujan i listopad 2021. g.) ili do iskorištenja raspoloživih sredstava, ovisno o tome što prije nastupi.

**7. Obrada prijava**

Županija:

* ima pravo provjeravati dokumentaciju i podatke iz prijave
* neće razmatrati prijave:
	+ koje nisu predmet Poziva
	+ koje su podnesene od osoba koje Pozivom nisu određene kao prihvatljivi korisnici sredstava Županije
	+ koje su podnesene prije propisanog roka za podnošenje prijava na Poziv,
	+ koje su podnesene nakon isteka roka Poziva, odnosno nakon objave na mrežnoj stranici Županije obavijesti o iskorištenosti raspoloživih sredstava Poziva
	+ koje su podnesene na neki drugi način odnosno suprotno uvjetima Poziva
* razmatra prijave, prema datumu i vremenu zaprimanja
* sukladno općim aktima Županije donosi Odluku o dodjeli sredstava Županije (*u tekstu: Odluka*)

**8. Isplata sredstava**

Odobrena sredstva Županija će isplatiti na bankovni račun Korisnika u roku od 30 dana od donošenja Odluke o dodjeli sredstava.

**9. Ostale informacije**

Podnositelj zahtjeva podnošenjem zahtjeva daje odobrenje Županiji da osnovne podatke o Podnositelju zahtjeva objavi na [www.kzz.hr](http://www.kzz.hr) i u drugim izvješćima.

Osobni podaci(fizičke osobe):

* koristit će se samo u nužnom opsegu za ostvarenje svrhe iz prijave na Poziv – za obradu zahtjeva, donošenje Odluke i sklapanje Ugovora, sukladno:
	+ Uredbi (EU) 2016/679 Europskog parlamenta i Vijeća od 27. travnja 2016. godine i
	+ Zakonu o provedbi Opće uredbe o zaštiti podataka (NN 42/2018) i
* čuvat će se propisno 10 godina, sukladno Zakonu u arhivskom gradivu i arhivima („Narodne novine“, broj 61/18 i 98/19)

Dodatne obavijesti mogu se dobiti isključivo:

1. na INFO broj telefona: 049/329-064
2. slanjem upita na e-adresu: ivanka.berislavic@kzz.hr

**ŽUPAN**

 Željko Kolar

DOSTAVITI:

1. Upravni odjel za gospodarstvo, poljoprivredu, turizam, promet i komunalnu infrastrukturu,
2. Upravni odjel za poslove Županijske skupštine, za zbirku isprava,
3. Upravni odjel za financije i proračun,
4. Pismohrana, ovdje.